**ΟΔΗΓΙΕΣ ΠΑΡΑΔΟΣΗΣ ΔΙΠΛΩΜΑΤΙΚΗΣ ΕΡΓΑΣΙΑΣ ΣΤΗΝ ΒΙΒΛΙΟΘΗΚΗ ΤΟΥ ΤΜΗΜΑΤΟΣ**

* Αποστολή ηλεκτρονικά **αντιτύπου της διπλωματικής εργασίας τους σε μορφή αρχείου .Pdf (μέχρι 30 Mb), καθώς και το αρχείο μορφής .docx (Word) με την ελληνική και αγγλική περίληψη** **αντίστοιχα** σε μια ενιαία παράγραφο (χωρίς άλλες παραγράφους), μέχρι 500 λέξεις έκαστη, δακτυλογραφημένη με πεζούς χαρακτήρες (εκτός από την έναρξη πρότασης και τα κύρια ονόματα) και χωρίς μαθηματικούς τύπους ή πολυτονικούς χαρακτήρες, στο mail της Βιβλιοθήκης libeng@auth.gr . Στο εν λόγω αρχείο να αναφέρεται επίσης, ο επιβλέπων καθηγητής της διπλωματικής εργασίας, η χρονιά που παραδίδεται και λέξεις ή φράσεις κλειδιά (ελληνικά και αγγλικά).
* **Στην τελευταία σελίδα, στο κάτω μέρος, της διπλωματικής εργασίας να αναφέρεται το παρακάτω κείμενο:**

Υπεύθυνη Δήλωση Συγγραφέα/ων:

Με πλήρη επίγνωση των συνεπειών του νόμου περί πνευματικών δικαιωμάτων, δηλώνω/ουμε ρητά ότι, η παρούσα εργασία αποτελεί αποκλειστικά προϊόν προσωπικής μου/μας εργασίας, δεν προσβάλλει κάθε μορφής δικαιώματα διανοητικής ιδιοκτησίας, προσωπικότητας και προσωπικών δεδομένων τρίτων, δεν περιέχει έργα/εισφορές τρίτων για τα οποία απαιτείται άδεια των δημιουργών/δικαιούχων και δεν είναι προϊόν μερικής ή ολικής αντιγραφής, οι πηγές δε που χρησιμοποιήθηκαν, περιορίζονται στις βιβλιογραφικές αναφορές και μόνον και πληρούν τους κανόνες της επιστημονικής παράθεσης

* Αποστολή των εγγράφων «Έγγραφο Παράδοση Προπτυχιακής Διπλωματικής Εργασίας» και «Στοιχεία Προπτυχιακής Διπλωματικής Εργασίας» σε μορφή .docx (Word).

***Στην περίπτωση που η εργασία εκπονείται από ομάδα φοιτητών, στέλνεται ηλεκτρονικά 1 (ένα) μόνο αρχείο pdf στην βιβλιοθήκη του Τμήματος.***